**ELŐTERJESZTÉS**

**Szombathely Megyei Jogú Város Közgyűlésének Gazdasági és Jogi Bizottsága 2020. június 22-i ülésére, valamint a Városstratégiai, Idegenforgalmi és Sport Bizottsága 2020. június 23-i ülésére**

**Javaslat a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület között kötendő együttműködési megállapodás jóváhagyására**

Szombathely Megyei Jogú Város Közgyűlésének 551/2019. (XI.28.) Kgy.sz. határozata alapján Szombathely Megyei Jogú Város Önkormányzata kizárólagos tulajdonában álló Szombathelyi Sportközpont és Sportiskola Nonprofit Kft. tenisz szakosztálya egyesült a Szombathelyi MÁV Haladás VSE tenisz szakosztályával.

A felek egyetértettek abban, hogy az átszervezés sportszakmai szempontból előnyös, továbbá összhangban a város sportkoncepciójával a sportág szombathelyi utánpótlás nevelésének érdekét szolgálja.

A Közgyűlés döntése értelmében a Szombathelyi Sportközpont és Sportiskola Nonprofit Kft. és a Szombathelyi MÁV Haladás VSE között megkötendő együttműködési megállapodás keretében határozza meg a tenisz szakosztály működésének részleteit.

A Közgyűlés 551/2019. (XI.28.) Kgy. sz. határozatának 6. pontja felhatalmazta a Gazdasági és Jogi, valamint a Városstratégiai, Idegenforgalmi és Sport Bizottságot az együttműködési megállapodás jóváhagyására.

Szombathely Megyei Jogú Város Közgyűlésének Gazdasági és Jogi Bizottsága, valamint a Városstratégiai, Idegenforgalmi és Sport Bizottsága 2019. decemberi ülésén megtárgyalta a „Javaslat a Szombathelyi Sportközpont és Sportiskola Nonprofit Kft. és a Haladás VSE között kötendő együttműködési megállapodás jóváhagyására” című előterjesztést és az együttműködési megállapodás tervezetét jóváhagyta.

A szerződő felek a létesítmény használatára, valamint működési költségeire vonatkozóan megtartott további egyeztetései eredményeképpen, illetve a megvalósítási cél érdekében pontosításra került a korábban elfogadott együttműködési megállapodás.

A Szombathelyi MÁV Haladás Vasutas Sportegyesület és a Szombathelyi Sportközpont és Sportiskola Nonprofit Kft. között kötendő együttműködési megállapodás tervezet az előterjesztés mellékletét képezi.

Kérem a Tisztelt Bizottságot, hogy az előterjesztést ismételten megtárgyalni és a határozati javaslatot elfogadni szíveskedjék.

**Szombathely, 2020. június „ ”**

**/: Dr. Horváth Attila :/**

**HATÁROZATI JAVASLAT**

**…../2020. (VI.22.) GJB. sz. határozat**

1. A Gazdasági és Jogi Bizottság a „Javaslat a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület között kötendő együttműködési megállapodás jóváhagyására” című előterjesztést megtárgyalta, a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület között kötendő együttműködési megállapodás tervezetét az előterjesztés melléklete szerinti tartalommal jóváhagyja.
2. A Közgyűlés 551/2019. (XI.28.) Kgy. sz. határozatának 6. pontja szerint a Bizottság felhatalmazza a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület képviselőit az együttműködési megállapodás Magyar Államkincstár jóváhagyását követő aláírására.

**Felelős:** Bokányi Adrienn, a Gazdasági és Jogi Bizottság elnöke

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési és Városfejlesztési Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Bokor Zsolt, a Szombathelyi MÁV Haladás Vasutas Sportegyesület elnökhelyettese

Leidli Géza, a Szombathelyi Sportközpont és Sportiskola Nonprofit Kft. ügyvezetője).

**Határidő:** azonnal az 1. pont vonatkozásában

 a Magyar Államkincstár jóváhagyását követően a 2. pont vonatkozásában

**HATÁROZATI JAVASLAT**

**…../2020. (VI.23.) VISB. sz. határozat**

1. A Városstratégiai, Idegenforgalmi és Sport Bizottság a „Javaslat a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület között kötendő együttműködési megállapodás jóváhagyására” című előterjesztést megtárgyalta, a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület között kötendő együttműködési megállapodás tervezetét az előterjesztés melléklete szerinti tartalommal jóváhagyja.
2. A Közgyűlés 551/2019. (XI.28.) Kgy. sz. határozatának 6. pontja szerint a Bizottság felhatalmazza a Szombathelyi Sportközpont és Sportiskola Nonprofit Kft. és a Szombathelyi MÁV Haladás Vasutas Sportegyesület képviselőit az együttműködési megállapodás Magyar Államkincstár jóváhagyását követő aláírására.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési és Városfejlesztési Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Bokor Zsolt, a Szombathelyi MÁV Haladás Vasutas Sportegyesület elnökhelyettese

Leidli Géza, a Szombathelyi Sportközpont és Sportiskola Nonprofit Kft. ügyvezetője).

**Határidő:** azonnal az 1. pont vonatkozásában

 a Magyar Államkincstár jóváhagyását követően a 2. pont vonatkozásában